Olopeng o akgola badiri ba lephata la gagwe
Tona wa banana, metshameko le ngwao Rre Thapelo Olopeng o akgoletse badiri balephata la gagwe go bo ba ne ba nna pelo telele mo go diragatseng maikaelelo abone a go aga leobo la kgotla kwa motseng wa Manaledi mo kgaolong ya Tswapongbokone. Fa a bua kwa motseng waManaledi kwa a neng a rola leobo la motse oo semmuso bosheng, Rre Olopeng a rentswa go ne go na le dikgwetlho tsa madi fa badiri bao ba tsweletse ba aga leoboleo ba ne ba itoma molomo wa tlase mme ba kgona go le wetsa. Rre Olopeng a re tiro ebadiri ba lephata la gagwe ba e dirileng e e tsereng dingwaga di le tlhano gowela ke nngwe ya ditiro tse Tautona wa lefatshe leno a di rotloetsang e bile adi gogang kwa pele. O ne a tlhalosa fa e rile ka ngwaga wa 2010 fa puso esimolodisa lenaneo la gore maphata a puso a thuse fa ba bonang go na leletlhoko teng lephata la gagwe la tsaya tshwetso ya go aga leobo la kgotla kwamotseng wa Manaledi. A re ka yone nako eo ya faleobo le simololwa go agiwa lephata la gagwe ka le na le maitlamo a gorotloetsa tsa ngwao le ne le setse le na le botsalano le motse wa Manaledi ka ohumile mmu wa letsopa o o dirang dinkgwana mme ga boisanngwa le bogogi jwamotse mme ba felela ba kopile gore ba agelwe leobo la kgotla. Rre Olopeng a re lephata lagagwe le ne gape la tsaya tshwetso ya go abela sekole sa motse oo dibuka di le167. A re o lebogela gore ka go ya leobo la kgotla e ne ya rotloediwa thata kebanni ba motse ka ba ne ba e tsaya ka mashetla ebile ba na le tumelo e etletseng ya gore ke ya bone. O ne a tlhalosa fa go ne gosena madi a a neng a seegetswe kwa thoko e le a leobo mme madi otlhe a a neng aaga leobo leo a a tshwarang P167 793 a ne a tswa mo badiring ba lephata la gagweka ba ne ba na le maikaelelo a go direla banni ba motse wa Manaledi. O ne a kopa bagolo ba motsewa Manaledi go ruta banana ba motse go dira dinkgwana tse di dirwang kwamotseng oo ka di ka thusa go tlhabolola matshelo a bone. O ne gape a rotloetsabanana ba ba setseng ba na le bokgoni jwa go bopa dinkgwana go ipopa mme badire dikoporase ba kgone go intsha mo lehumeng. Tona wa dtsha le matlo RrePrince Maele o ne a lebogela lephata la banana, metshameko le ngwao tiro ekgolo e ba e diretseng motse wa Manaledi a bolela fa ba sa itumedisa motse oofela mme ba itumedisitse kgaolo ya Lerala/Maunatlala ka bophara. A re tiro eo ke tiro e tonaka e bile e ne e dirwa ka boithaopo mme go sa batliwe sepe mo banning.         